ஈர்க்கும் புனல்சூடி இளவெண்டிங்கள் முதிரவே பார்க்கு மரவம்பூண் டாடிவேடம் பயின்றாருங் கார்க்கொள் கொடிமுல்லை குருந்தமேறிக் கருந்தேன்மொய்த் தார்க்கும் பழையனூர் ஆலங்காட்டெம் அடிகளே. பறையுஞ் சிறுகுழலும் யாழும்பூதம் பயிற்றவே மறையும் பலபாடி மயானத்துறையும் மைந்தனார் பிறையும் பெரும்புனல்சேர் சடையினாரும் பேடைவண் டறையும் பழையனூர் ஆலங்காட்டெம் அடிகளே.